經數: 一七七七

經名: 維摩經玄疏卷第四

頁數: 五四一

上              欄

及陀羅尼六根淸淨. 卽是入十信之位也. 若

得十信成就. 卽能見眞諦理斷界內見思. 亦

能見俗諦理分別十法界法. 心無謬亂. 生相

似中道之解伏界外無明. 故仁王經云. 十

善菩薩發大心. 長別三界苦輪海. 法華經

明意根淸淨云. 雖未得菩薩無漏智慧. 而其

意根淸淨如此. 二明十住位者卽爲二意. 一

略釋初發心住. 二類通九住. 一正釋初發心

住位者. 所言發心住者. 三種心發故名發心

住. 三德涅槃名爲住也. 云何名爲三種心發.

一者緣因善心發. 二者了因慧心發. 三者正

因理心發. 一緣因善心發者. 衆生無量劫來

所有低頭合掌禪指散華發菩提心慈悲誓願

布施持戒忍辱精進禪定等一切善根一時開

發. 一心具足萬行諸波羅密也. 二了因慧心

發者. 衆生無量劫來聞大乘乃至一句偈. 受

持讀誦解說書寫觀行修習. 所有智慧一時

開發成眞無漏也. 三正因理心發者. 衆生無

始以來佛性眞心常爲無明之所隱覆. 緣了

兩因力破無明暗豁然圓顯也. 此三種心開

發故名發心. 住者住三德涅槃也. 一法身二

般若三解脫. 此三不縱不橫如世伊字名□

蜜藏. 眞實心發卽是法身. 了因心發卽是般

若. 緣因心發卽是解脫. 三心若發同世伊字

假名行人以不住法住此三心. 卽是住於三

德涅槃□蜜之藏. 故言初發心住也. 若住

三德卽是住不思議解脫. 卽是住於大乘. 卽

是以不住法住般若. 卽是住首楞嚴三昧修

持於心. 猶如虛空. 卽是住法性. 卽是住實

中              欄

相. 卽是住如如. 卽是住如來藏. 卽是住中道

第一義諦. 卽是住法界. 卽是住畢竟空. 卽是

住大慈大悲十力四無畏十八不共法. 卽是

住四無□智神通四攝諸波羅密一切三昧陀

羅尼門. 擧要言之. 卽是住眞應二身一切佛

法也. 故華嚴經云. 初發心時便成正覺. 了達

諸法眞實之性. 所有聞法不由他悟. 是菩薩

成就十種智力. 究竟離虛妄無染如虛空. 淸

淨妙法身湛然應一切. 當知此卽是發眞無

漏斷無明初品也. 卽是此經明一念知一切

法卽是道場成就一切智故. 又卽是此經明

入不二法門得無生法忍也. 二類釋九住者.

如此初住三觀現前無功用心念念斷法界無

量品無明. 不可稱計. 一往大分略爲十品智

斷. 卽是十住. 故仁王經云. 入理般若名爲住.

卽是十番進發無漏眞明同入中道佛性第一

義諦之理. 以不住法從淺至深住佛三德涅

槃之理. 卽是十品智慧住一切佛法. 故名十

住. 三明十行者. 卽此十住眞心一心具一切

行. 念念自然進趣流入平等法界海. 破十品

無明. 證十品智斷一切諸行諸波羅蜜. 自然

增長出生自行化他功德. 與虛空法界等. 故

名十行也. 四明十□向者. 一心眞明解行念

念開發. 心心寂滅自然□入平等法界薩婆

若海. 又進破十品無明證十品智斷. 故名十

□向也. 五明十地者. 無漏眞明入無功用道.

猶如大地. 能生一切佛法. 荷負法界衆生. 普

入三世佛地. 廣大如法界. 究竟如虛空. 又進

破十品無明進證十品智斷. 約此已明十地

下              欄

也. 六明等覺地者. 窮無明源入重玄門. 邊際

智滿畢竟淸淨登中道山頂. 與無明父母別.

猶是後心金剛無□. 卽是名有所斷者. 名有

上士也. 七明妙覺地者. 究竟解脫無上佛智.

故言無所斷者. 名無上士. 此卽是究竟後心

三德不縱不橫大涅槃也. 大涅槃名諸佛法

界. □深橫闊能用二十五三昧普化衆生. 隱

顯十番利物究竟周普. 譬如大樹根若深極

枝條亦大. 若實相智慧窮源盡性. 化用之功

則彌滿法界. 無方大用究竟圓極也. 故大智

論云. 智度大道佛從來. 智度深海佛窮底也.

大品經云. 過[&FFFF]#無字可說. 大涅槃經云. 不生

不生不可說也. 若作此而辨位者. 前三十心

來諸地皆是寂滅眞如平等法界不思議無次

位之位也. 問曰. 如此圓位出何經論. 答曰. 大

涅槃經明月愛三昧. 從初一日至十五日. 光

明漸漸增長. 又從十六日至三十日. 光明漸

漸減盡. 月光漸漸增長者. 譬智德十五摩訶

般若光明也. 漸漸減盡者. 譬十五斷德無累

解脫減盡也. 十五種智斷者. 三十心爲三智

斷. 十地爲十智斷. 等覺爲一智斷. 妙覺爲一

智斷. 合爲十五智斷. 故從初一日至十五日

以月爲譬也. 月體卽譬法身. 法身是一. 光明

漸增譬般若智德不生而生. 光明漸減譬解

脫斷德不減而減. 故涅槃經明. 從初安置諸

子□蜜之藏三德涅槃. 然後我亦當於此□

蜜藏中而般涅槃. 此最後究竟涅槃名爲不

生不生. 般若畢竟不生不滅更無惑可斷也.

又法華經明開示悟入. 南岳師解云. 卽是圓

經數: 一七七七

經名: 維摩經玄疏卷第四

頁數: 五四二

上              欄

敎四十心也. 又大品經明四十二字門. 初阿

字門亦具四十二字門. 後[&FFFF]#字門亦攝四十

二字門. 南岳師解. 卽是圓敎四十二地之異

名也. 仁王經明. 三賢十聖忍中行唯佛一人

能盡源. 卽是說圓通之位相也. 瓔珞經云. 三

賢菩薩自然流入薩婆若海. 卽其義也. 華嚴

經云. 從初一地卽具足一切諸地功德. 大智

度論云. 菩薩從初發心觀涅槃行道. 乃至坐

道場. 如此等經論所明豈可備述. 引證解釋

具在四敎大本. 第三約圓敎位釋淨無垢稱

義者. 維摩大士若是位在法身補處. 卽是等

覺金剛無垢之位. 智慧將圓如十四日月. 無

明將盡如二十九日月. 故智度論云. 普賢文

殊亦有十力四無所畏. 如十四日月. 佛亦具

足十力四無所畏. 如十五日月也. 法性理顯

故名爲淨. 無明惑垢將盡故稱無垢. 等覺智

慧稱理. 圓明稱機. 而照故言淨無垢稱也. 是

則位□妙覺. 若論圓應. 乃至十方佛土現十

法界身八相成道. 此土宜見補處之形. 故居

無動佛所爲補處菩薩. 來遊忍界訶諸菩薩.

皆稱不任問疾者. 正以圓破偏也. 又說入不

二法門而獨默然者. 表圓敎內證法門不可

說示也. 第五約五味譬顯四敎位者. 大涅槃

經明五味譬不同. 以成四敎辨位不同之相

也. 經云. 凡夫如乳. 須陀洹如酪. 斯陀含如生

□. 阿那含如熟□. 阿羅漢□支佛如醍□. 此

譬意恐是顯三藏敎明位也. 經又云. 凡夫如

乳. 聲聞如酪. □支佛如生□. 菩薩如熟□. 佛

如醍□. 此譬意恐顯通敎明位也. 經又云. 凡

中              欄

夫如雜血乳. 羅漢如淸淨乳. □支佛如酪. 菩

薩如生熟□. 佛如醍□. 此譬意恐顯別敎明

位也. 經又云. 雪山有草名曰忍辱. 牛若食者

卽是醍□. 忍辱草者諭八聖道. 乳諭十二部

經. 隨有能修八聖道者. 卽見佛性住大涅槃.

此卽譬於圓敎菩薩從初發心卽開佛知見見

佛性住大涅槃也. 涅槃經明此之四譬譬四

敎明位. 其義宛然. 若不信四敎明位不同者.

云何消釋此五味四種譬也. 今用前四敎明

位合此四譬. 一往似如目[&FFFF]#. 祇自聖人蜜意

難知. 何可定執. 又涅槃經云. 譬如有人置毒

於乳. 乃至醍□亦能殺人. 此譬應得兩用. 若

對經敎六味明義. 處處皆得見佛性入涅槃

也. 此卽是不定敎門事在下釋. 若是約位明

敎人義. 四位五味根緣不定隨其大乘機發.

卽皆以如來滅度而滅度之. 故同殺人之義

也. 第四明權實者. 就此卽爲三意. 一略明權

實. 二格位. 三明興廢. 第一明權實者. 權是

暫用之名. 實以永施爲義. 方便波羅蜜隨情

近益故名爲權. 智波羅蜜稱理究竟故名爲

實也. 是則三敎暫赴物情故名爲權. 圓敎究

竟利物故名爲實. 分別權實應須四義. 一明

一切非權非實. 二明一切皆權. 三明一切皆

實. 四明一切有權有實. 一明一切非權非實

者. 若論四不可說無說. 則無四敎可分. 無三

敎卽非權. 無圓敎則非實. 是則一切佛法皆

非權非實也. 二明一切皆權者. 若論四不可

說有因緣而說. 是則四敎皆是權巧化物也.

故佛言. 我坐道場時不得一法實. 空拳□小

下              欄

兒. 以度於一切也. 三明一切皆實者. 無說而

說. 說必應機. 赴緣之益其義皆實. 是故四敎

皆名實也. 故智度論云. 有世界對治爲人故

實. 有第一義故實. 此卽皆實不虛之義也. 四

明一切有權有實. 至論佛法非權非實而能

權能實四不可說. 則無權實而可分. 故言非

權非實. 不說而說. 三敎卽是權也. 圓敎卽是

實也. 但一家明權實有三種義. 一化他權實.

二自行化他權實. 三自行權實. 若是化他權

實. 前三敎非但是權. 就此權中亦各說權實

也. 若明自行化他權實. 卽是前三敎□是權

用. 圓敎所明一向是實. 若論自行權實. 卽就

圓敎之位辨. 照中道爲實. 雙照二諦爲權也.

第二明格位者卽爲三意. 一約三藏敎位格

後三敎. 二約通敎位格後二敎. 三約別敎位

格後圓敎. 一約三藏敎位格後三敎者卽爲

三意. 一明三藏敎位格通敎. 二約三藏敎位

格別敎. 三明三藏敎位格圓敎. 一明三藏敎

位格通敎者. 若論聲聞緣覺. 與通敎明二乘

不殊. 若約大乘明位. 此則大爲殊別. 所以者

何. 三藏敎明三阿僧祇劫修行乃至補處卽

是淨無垢位. 止得齊於通敎柔順忍性地忍

法中忍. 若是三藏之佛但得齊於通敎佛地.

正習俱盡以相齊也. 傍論三藏佛. 是析法智

爲拙. 通敎佛是體法故爲巧. 如智度論云. 阿

羅漢地於聲聞經中名之爲佛. 俱得二種涅

槃. 今謂皆除正使已辨地齊. 若取二諦滿習

氣盡羅漢豈得佛齊也. 二明用三藏敎位格

別敎位者. 三藏明一生補處淨無垢位. 格別

經數: 一七七七

經名: 維摩經玄疏卷第四

頁數: 五四三

上              欄

敎與鐵輪十信第十願心齊. 佛地但與別敎

初地齊也. 此乃正意. 傍論類通敎可知也.

三明三藏敎格圓敎位者. 三藏補處淨無垢

稱位但與圓敎五品弟子第五品齊. 佛地與

十住初發心住齊. 正義如此. 傍論互有優劣.

三藏佛正習俱盡. 此乃爲齊. 不明見佛性斷

無明. 此爲劣也. 故華嚴經歎初發心住菩薩

云. 初發心已過於牟尼也. 二明用通敎位格

後二敎位卽爲二. 一格別敎二格圓敎. 一明

格別敎位者. 通敎明補處淨無垢位. 往格但

與別敎十行齊. 通敎佛果但與十地初歡喜

地齊. 正義如此. 傍論有劣者無相似中道智

伏無明也. 二明通敎位格圓敎者. 若通敎明

補處淨無垢位. 但與圓敎鐵輪位十信第十

願心齊. 明佛果但與初發心住齊. 此是一往

格之. 正論優劣. 初發心住以初發心能顯中

道法身斷無明一品爲勝也. 三明別敎格圓

敎位者. 若別敎明法身法雲一生補處淨無

垢稱. 但與圓敎十住第十灌頂住齊. 佛地斷

十一品無明. 但與十行初歡喜行齊. 若依仁

王經開十地爲三十生. 是則無垢與法界無

量□向位齊. 佛地與十地初歡喜地齊. 是則

別敎明一生補處望圓敎位. 若依前釋以義

往推. 猶有三十一品無明. 若依後引仁王經.

卽猶有十一品無明. 是則別圓法身補處雖通

約位無垢稱義懸殊. 豈得一槪而釋維摩詰

之名也. 問曰. 尋至道是一. 若格前方便三敎

所明補處佛果遂傳爾懸殊. 此意難解. 答曰.

二義往釋. 一有敎有人. 二有敎無人. 若是三

中              欄

敎方便之說因中[&FFFF]#敎之者卽□有敎有人.

佛果補處及上位菩薩能說三敎此□有敎無

人. 所以者何. 所[&FFFF]#三敎行人因敎各獲其利.

故有敎有人也. 能說之敎主示現爲三敎之佛.

菩薩令物[&FFFF]#果行因. 因行旣成則無復化主.

如斯乃緣感便應. 緣謝便息. 空拳□小兒. 引

將還家. 手內實無物也. 三敎化主亦皆如是.

若是圓敎有敎有人者. 因中[&FFFF]#敎乃至法雲

有敎有人斷四十一品無明. 法身補處此實

不虛. 妙覺法身無說之說卽是果上有敎有人

也. 有敎無人目之爲權. 有敎有人名之爲實.

問曰. 若爾四敎明果可分權實. 四敎因地皆

有敎有人. 何得分其權實. 答曰. 今明三敎之

人名爲權人. [&FFFF]#圓敎之人則人敎俱實. 故四

敎明因分權實也. 問曰. 三敎之因旣立權人.

三敎之果何意不得辨權人也. 答曰. 三敎行

人可成圓人. 無有三敎之佛修因作於圓佛.

故非類也. 第三明興廢者卽爲二意. 一權敎

有興有□. 二實敎有興而不□. 一明權敎有

興□者卽爲三意. 一三藏敎機緣起則興. 機

謝則□. 所言機者. 可發之義名之爲機. 前緣

有小樂欲可起. 小善可生. 小惡可治. 偏眞之

解可發. 故須用四悉檀. 於聲聞經中說因緣

生滅四諦十二因緣六度之敎. 開三乘之道.

聞則稱機樂欲心起生善斷惡. 若是二乘發

眞無漏證有餘涅槃. 若是菩薩六度調心得

伏忍柔順忍也. 故法華經云. 小智樂小法. 不

自信作佛. 是故以方便分別說諸果爲此機

緣. 雖無三藏伏結補處菩薩淨無垢稱義三

下              欄

十四心佛果住有餘涅槃之佛. 爲欲四悉檀

起此敎故. 示現此敎形聲赴機度物. 故法華

經明長者卽脫瓔珞著弊垢衣執除糞器狀有

所畏語諸作人. 卽是三藏敎興之義也. □者

此小欲將歇. 小善已成. 事惡旣除. 眞解已發.

是則四緣俱息. 則三藏所說之敎能說之人

俱癡也. 二明通敎興癡者. 興則機興. □則機

□. 機興而敎興. 敎興者無生四諦樂欲將起.

體假入空之善可生. 迷理見思可斷. 卽眞之

解可發. 故須用四悉檀說無生四諦. 通敎三

乘聞則樂欲心起生善斷惡. 三乘同發卽眞

無漏之慧見第一義. 二乘住有餘涅槃. 菩薩

則不滯空. 慈悲入假化物. 誓心佛果. 赴此之

緣. 雖無通敎斷結侵習上地補處菩薩淨無

垢稱位一念相應斷習佛果位有餘涅槃. 爲

起敎赴此三乘根緣. 示現此敎形聲. 悉檀赴

緣逗物. 故名爲興. □者四機旣息緣謝則□.

所說通敎能說之人俱□也. 三明別敎興□

者. 興則機興敎興. 無量四諦樂欲將起. 從空

入假善根可生. 無量□沙煩惱別惑見思可

治. 中道第一義諦眞解可發. 故用四悉檀說無

量四諦赴別敎菩薩. 聞則樂欲心起. 生界外

之善. 斷界外之惡. 發中道相似無漏及眞無

漏. 心常住佛果大涅槃. 爲赴此之機緣. 雖無

別敎斷十品無明法身補處菩薩斷十一品無

明究竟佛果. 而示現此敎形聲. 用悉檀赴物

機緣. 說無量四聖諦. 故名別敎興. □者四機

旣息緣謝則□. 所說別敎能說別敎所明上

地補處菩薩佛果俱□也. 二明實敎興而不

經數: 一七七七

經名: 維摩經玄疏卷第四

頁數: 五四四

上              欄

□者. 卽是圓敎但興而不□也. 若於華嚴方

等法華涅槃所說圓敎赴圓機. 樂欲生善斷

惡見中道第一義諦. 是則從初發心至無垢地

赴四根緣常說此敎至等覺佛. 故名爲興. 故

三十二菩薩文殊師利等皆說入不二法門.

卽是敎興之意也. 若證妙覺無師自悟. 無法

可欲. 無善可生. 無惡可斷. 更無深理可見. 言

辭相寂滅本自無興. 故無□也. 無□亦得論

□者. 四悉檀機盡則敎息. 故名□也. 故大品

經云. 過[&FFFF]#無字可說. 涅槃經云. 不生不生不

可說故. 故淨名默然杜口. 不復以言言於無

言之理. 文殊稱歎表絶言也. 是則在因有人

有敎. 至果卽敎□人存. 三德涅槃湛然淸淨.

豈同前三敎補處菩薩菩提佛果皆有敎無人.

敎□人亦隨□. 權實之意顯在於1在也. 第五

約觀心明四敎者. 從三觀起四敎已如前辨.

今但論卽心行用識一切敎門. 皆從初心觀

行而起四敎. 旣攝一切經敎. 若一念觀心分

明能分別. 一念無明因緣所生之心四辨歷

念. 則一切經敎大意皆約觀心通達. 就此卽

爲四意. 一約觀心明三藏敎相. 二約觀心明

通敎相. 三約觀心明別敎相. 四約觀心明圓

敎相. 第一約觀心明三藏敎相者. 卽是觀一

念因緣所生之心生滅折假入空. 約此觀門

起一切三藏敎也. 若觀生滅四諦入道. 卽是

修多羅藏. 故增一阿含云. 佛告諸比丘謂. 一

切法者祇是一法. 何等爲一法. 心是一法. 離

心無一切法也. 智度論云. 從初轉法輪經至

大涅槃結修多羅藏. 此祇是約心生滅說四

中              欄

聖諦. 卽是法歸法本之義也. 觀心出一切毘

尼藏者. 佛制戒時問諸比丘. 汝何心作. 若有

心作卽是犯戒. 有犯故有持也. 若無心作則

不名犯. 犯義不成. 不說持也. 故重心發戒. 無

心則不發戒. 若言從心出阿毘曇藏者. 四卷

略說名毘曇心. 達磨波羅處中而說名爲雜

心. 如此皆是約心而辨毘曇. 無比法者. 分別

諸心心數法. 一切法不可比也. 第二約觀心

明通敎者. 觀心因緣所生一切法. 心空則一

切法空. 是爲體假入空. 一切通敎所明行位

因果皆從此起. 第三約觀心明別敎者. 觀心

因緣所生. 卽假名具足一切□沙佛法. 依無

明阿梨耶識分別無量聖諦. 一切別敎所明

行位因果皆從此起也. 第四約觀心明圓敎

者. 觀心因緣所生. 具足一切十法界法. 無所

積聚. 不縱不橫不思議中道二諦之理. 一切

圓敎所明行位因果皆從此起. 如輪王頂上

明珠. 是則四敎皆從一念無明心起. 上來數

引華嚴經明破微塵出三千大千世界經卷之

義意在此也. 第六四敎通經論者. 佛用四敎

成一切頓漸諸經. 諸論釋經豈越於四敎也.

卽爲二意. 一對經二對論. 第一對經者. 若華

嚴經但具二敎所成. 一別敎二圓敎. 所以者

何. 別敎則諸菩薩宣說歷劫修行四十二心

斷結行位皆差. 圓敎明一心具足一切諸行.

從初一地具足一切諸地功德. 次明漸敎之

初聲聞經但具三藏敎. 方等大乘及以此經

具足四敎. 摩訶般若具足三敎除三藏敎. 法

華經開權顯實正直捨方便但一圓敎. 涅槃

下              欄

經具足四敎成五味義也. 問曰. 方等大乘亦

具四敎. 何故不成五味義. 答曰. 不明聲聞作

佛. 五味之義不成. 約不定中得論四敎也. 釋

迦出世所有經敎更不過此四敎. 攝此諸經

□無不盡也. 第二對論者. 論有二種. 一通申

經論. 二別申經論. 一通申經論者卽爲二意.

一通申小乘經. 二通申大乘經. 一通申小乘

經者. 如毘曇成實昆勒等論. □是通申小乘

經論. 故成論云. 我主今欲正論三藏中實義.

二通申大乘經者. 如地持論攝大乘論唯識

論中論十二門論等. □是通申諸大乘經所

明通別圓及三藏敎也. 二別申經論者卽爲

二意. 一別申小乘經. 二別申大乘經. 一別申

小乘經者. 如俱舍論別申修多羅. 明了論別

申毘尼. 毘婆沙諸阿毘曇心明申佛在世說

毘曇也. 二別申大乘經者. 如十地論別申華

嚴經別圓兩敎. 大智度論別申摩訶般若經

通別圓三敎. 應有別申大集方等及此經論.

不來此土. 金剛般若論別申金剛般若經. 法

華論別申法華經一圓敎. 涅槃論別申涅槃

經四敎五味. 論度此不盡. 如此等諸論申經.

卽是申觀心等諸經令分明也. 是則精修觀

心洞解一切經論. 若經論不從心出者. 觀行

之人旣不聽不讀. 何得內心通達耶. 此乃有

所言說[&FFFF]#與經論相應意在此也. 第七用四

敎釋此經文者卽爲三意. 一通室外四品. 二

通室內六品. 三通出室四品. 第一通室外四

品者. 四敎明因果不同. 故釋迦現佛國有異.

如身子螺□梵王所見不同. 諸天共寶器食

經數: 一七七七

經名: 維摩經玄疏卷第四

頁數: 五四五

上              欄

隨其果報飯色有異. 正以[&FFFF]#四敎不同故見

佛國有異也. 釋方便品正用三藏通敎. 所以

者何. 明折法入空因緣生滅無常. 復說如夢

如幻體假入空之意. 是則因中用拙巧二度

破其界內愛見著心. 勸修二敎之法身也. 弟

子品通用別敎圓敎彈訶十大弟子及五百羅

漢. 用通敎彈者. 如訶迦□延. 說三藏敎拙度

五義. 用別敎斥者. 此如訶富樓那穢食置寶

器也. 用圓敎訶者. 如彈身子善吉云. 不起滅

定現諸威儀. 不斷癡愛起於明脫. 亦不縛不

解. 是用圓敎意彈也. 四敎釋菩薩品正是用

圓敎訶四大菩薩. 用三藏通敎別敎自行化

他偏僻乖不思議圓頓之道也. 第二明室內用

四敎釋六品經文者. 大士無三敎之疾. 而以

方便現同三疾. 約此辨問疾品也. 不思議品

正明住圓敎不思議果示現四敎之事也. 觀

衆生品卽是辨不思議通圓兩敎從假入空不

可得空也. 佛道品卽是辨不思議別圓兩敎

從空入假行於非道通達佛道也. 不二法門

品正明圓敎不思議中道正觀入不二法門品

也. 香積品卽是不思議圓敎所明雙照二諦

法界圓融也. 第三明用四敎通出室四品經

文者. 菩薩行品令菩薩遍行四敎之行. 四土

化衆生也. 四敎通見阿褒佛品者. 明若依四

敎修行發菩提心始得生阿褒佛國也. 亦因

此義無動如來佛國之行得成佛時所有佛國

如妙喜世界也. 四敎通法供養囑累品二品

者. 付囑天帝彌勒. 令於佛去世後流通此經.

四敎利益未來弟子令不絶也. 第四辨本[&FFFF]#

中              欄

義者. 旣用四敎分別淨無垢稱義. 義雖不同.

而正用圓敎解釋. 夫聖人垂應不無本[&FFFF]#之

殊. 或示金粟法身. 或現補處之像. 經說隨緣

高下難測. 是以今須辨本[&FFFF]#也. 今明此義略

有七重

第一釋名      第二明本[&FFFF]#

第三辨本[&FFFF]#高下        第四約敎分別本[&FFFF]#

第五正明維摩本[&FFFF]#      第六約觀心明本[&FFFF]#

第七用本[&FFFF]#通此經文

第一釋本[&FFFF]#名者. 通論本[&FFFF]#之名乃遍在四

敎. 今正明不思議本[&FFFF]#者. 正就圓敎以辨也.

所言本[&FFFF]#者. 本卽所依之理. [&FFFF]#是能依之事.

事理合明故稱本[&FFFF]#. 譬如人依住處則有行

往之□跡也. 住處是所依. 能依之人有行往

之跡. 由處有跡. 尋跡得處. 今以處譬所依之

理本. 人依行往之跡譬能依之事[&FFFF]#. 是則由

所依之理本有能依之事[&FFFF]#. 尋能依之事[&FFFF]#

得所依之理本. 本[&FFFF]#雖殊不思議一也. 第二

明不思議本[&FFFF]#義者略爲五意. 一約理事明

本[&FFFF]#. 二約理敎明本[&FFFF]#. 三約理行明本[&FFFF]#. 四

約體用明本[&FFFF]#. 五約權實明本[&FFFF]#. 一約理事

明本[&FFFF]#者. 此經云. 從無住本立一切法. 今明

不思議理事爲本[&FFFF]#者. 理卽不思議眞諦之

理爲本. 事卽不思議俗諦之事爲[&FFFF]#. 由不思

議眞諦之理本故有不思議俗諦之事[&FFFF]#. 尋

不思議俗諦之事[&FFFF]#得不思議眞諦之理本.

是則本[&FFFF]#雖殊不思議一也. 二約理敎明本

[&FFFF]#者. 此經云. 三轉法輪於大千. 其輪本來常

淸淨. 今言不思議之理本. 卽是不思議二諦

下              欄

之理事通名爲理. 理卽本也. 不思議之敎[&FFFF]#

者. 卽是大聖八音敷演不思議能詮二諦之

敎[&FFFF]#也. 所詮不思議二諦之理卽是理本. 能

詮之敎卽是事[&FFFF]#. 是則由理本故有敎[&FFFF]#. 尋

敎[&FFFF]#以得理本. 本[&FFFF]#雖殊不思議一也. 三約

理行明本[&FFFF]#者. 如法華經云. 諸法從本來常

自寂滅相. 佛子行道已來世得作佛. 今明不

思議理本者. 卽是理敎也. 故此經云. 無離文

字說解脫相文字性離卽解脫也. 不思議行[&FFFF]#

者. 卽是不思議觀行之事[&FFFF]#. 由不思議理敎

之理本得修不思議觀行之事[&FFFF]#. 修觀行不

思議事[&FFFF]#能契不思議之理本. 故曰本[&FFFF]#雖

殊不思議一也. 四約體用明本[&FFFF]#者. 卽是法

身爲體應身爲用. 故金光明經云. 佛眞法身

由如虛空. 應物現形如水中月. 正由虛空有

實月之本體故有一切水月之影用. 今明理

行合爲不思議法身之理本. 由此法身故能

垂不思議應用之[&FFFF]#. 由此應用能顯法身. 故

肇師云. 非本無以垂[&FFFF]#. 非[&FFFF]#無以顯本. 本[&FFFF]#

雖殊不思議一卽其義也. 五約權實明本[&FFFF]#

者. 實則齊位證得眞應二身. 卽是理實之本

也. 權化方便現眞應二身. 或高或下. 此卽是

事隨物情故名事[&FFFF]#也. 故此經云. 雖復示現

成道起轉法輪. 而不捨菩薩行. 今明若不由

不思議位證眞應二身. 理實之本豈能垂高

下眞應兩[&FFFF]#. 若不垂眞應之事[&FFFF]#. 豈能令物

同己入位得眞應二身. 是則本[&FFFF]#雖殊不思

議一也. 第三辨本[&FFFF]#高下者. 正約圓敎以明

也. 若理事明本[&FFFF]#卽是理卽. 若約理敎明本

經數: 一七七七

經名: 維摩經玄疏卷第四

頁數: 五四六

上              欄

[&FFFF]#卽是名字卽. 若約理行明本[&FFFF]#正是觀行

卽相似卽. 今約體用權實明本[&FFFF]#. 應須四句

分別. 一本[&FFFF]#俱下. 二本下[&FFFF]#高. 三本高[&FFFF]#下.

四本[&FFFF]#俱高. 今明此義復須四種分別. 一明

十信. 不得約此四句以明高下也. 二明十住.

初發心住備二句. 三從第二治地住至第四

十一等覺地皆具四句分別. 四妙覺地但用

二句分別. 一明初十信不得用四句分別者.

以十信似解未發眞無漏顯眞應二身故. 不

得用四句判其高下也. 二明十住初心初發心

住但用二句分別者. 初住但有本[&FFFF]#俱下本

下[&FFFF]#高之二句也. 所以者何. 初住最初得眞

應二身. 法身之本爾前旣未有法身之下. 故

齊位不得言法身有高也. 譬如十五日月初

日之月. 爾前無月之可勝也. 亦如聲聞法中

苦忍眞明. 爾前無眞之可勝也. [&FFFF]#下者. 現九

法界之[&FFFF]#還現初住之應[&FFFF]#始得最下. 爾前

無應之可高也. 所言本下[&FFFF]#高者. 能[&FFFF]#現上

地之形聲也. 而不得言本高[&FFFF]#下者. 爾前無

本之可高也. 亦不得言本[&FFFF]#俱高者. 爾前無

眞應之可高也. 三明從第二治地住至第四

十一等覺地. 此四十一位一一皆得用四句

分別義. 推可知也. 四明妙覺極地但用二句

分別者. 一本[&FFFF]#俱高. 卽是眞應之極最上無

過也. 二本高[&FFFF]#下. 本高卽是眞身之極最上

無過. [&FFFF]#下應同下四十一地之像. 又示現九

道之形聲也. 而不得言本下[&FFFF]#高者. 妙覺法

身之本更無勝地法身之可下也. 亦不得言

本[&FFFF]#俱下者. 更無上地眞應二身之高也. 譬

中              欄

如十五日月光明圓滿. 過此更無圓滿之光

過十五日月也. 問曰. 若四十二地本[&FFFF]#階降

如此. 何得俱稱不思議一也. 答曰. 皆是非眞

非應不思議眞應之二身也. 非階降之不思

議階降也. 第四通約敎分別本[&FFFF]#者卽爲四

意. 一約圓敎分別本[&FFFF]#. 二約別敎分別本[&FFFF]#.

三約通敎分別本[&FFFF]#. 四約三藏敎分別本[&FFFF]#.

一約圓敎分別本[&FFFF]#者. 如前釋名辨本[&FFFF]#五義

明高下四句分別也. 二約別敎明本[&FFFF]#者. 亦

得備用四種本[&FFFF]#. 類圓敎可知. 但不得全用.

卽是地前三十心未得法身故無本[&FFFF]#. 但初

地明二句辨本[&FFFF]#. 類前圓敎初住可知. 從二

地至等覺皆得四句分別義. 推可解. 後妙覺

極地亦但用兩句. 類圓敎妙覺可知. 此皆有

敎無人悉是圓敎之權[&FFFF]#也. 三約通敎明本

[&FFFF]#者. 通敎得明四種本[&FFFF]#. 旣不辨中道佛性.

眞應二身豈有本[&FFFF]#之可分別. 但還約通義

往釋. 見偏眞具五分法身爲本. 神通變現爲

[&FFFF]#. 若入無餘涅槃身智俱滅. 非但無[&FFFF]#亦[&FFFF]#

無本. 通敎菩薩七地具方便道. 八地道觀雙

流. 豈不知中道佛性之理. 但約敎門抑畢故

不明眞應耳. 恐此多是有敎無人悉是圓敎之

權[&FFFF]#也. 若將別接通明佛性常住涅槃. 眞應

二身本[&FFFF]#四句類前分別則可知也. 四1明三

藏敎明本[&FFFF]#者. 亦得用四種本[&FFFF]#. 意亦不得

明眞應本[&FFFF]#. 猶是生死之人若至果地三十

四心斷結得成佛時. 亦以五分法身爲本. 神

通變化爲[&FFFF]#. 若入無餘涅槃則本[&FFFF]#俱滅. 今

更就三藏因中明本[&FFFF]#者. 若三阿僧祇伏惑

下              欄

純熟住煖頂忍位以爲本. 得神通變現利益

天人六道名爲[&FFFF]#. 下容有此事. 亦恐有敎無

人悉是圓敎之權[&FFFF]#也. 問曰. 一切聖凡悉得

明本[&FFFF]#不. 答曰. 本[&FFFF]#之義正約眞應. 有餘諸

敎旣不明破無明. 尙無此義. 何肉凡夫. 但通

而爲論. 別敎三十心及通敎菩薩旣得論本

[&FFFF]#. 二乘亦得本[&FFFF]#. 三藏菩薩伏惑未斷. 尙得

論本[&FFFF]#. 凡夫亦得論本[&FFFF]#. 是故上齊苦忍世

第一法已下. 下極阿鼻已上. 上下兩處但得

爲二句本[&FFFF]#. 闕於二句其間例作四句. 論本

[&FFFF]#義推可知也. 第五正辨淨名本[&FFFF]#者. 舊云.

本是金粟如來. [&FFFF]#居妙喜爲無動補處. 或云.

本是八地. [&FFFF]#現毘耶位居長者. 若執此意定

判其本[&FFFF]#者. 金粟爲是何位之佛. 妙喜補處

復是何位. 補處若實是妙覺之金粟. [&FFFF]#爲妙

喜之補處. 此可是本高[&FFFF]#下. 若本是初住之

金粟現爲十地之補處. 此是本下[&FFFF]#高. 若是

妙覺之金粟法身又應爲妙覺之金粟. 是爲本

[&FFFF]#俱高. 若是初住之金粟應爲三藏之補處.

是爲本[&FFFF]#俱下. 豈可定判其優劣高下之位

也. 大聖以無方之化. 豈是凡夫測量判於深

淺. 凡夫尙不自識己之業行果報. 何肉知其

本[&FFFF]#類. 若無目指月判其方圓. 今但抑信. 本

[&FFFF]#雖殊不思議一也. 而文殊旣是釋迦左面侍

者. 此土位行最高. 推功稱歎. 敎[&FFFF]#不宜在八

地也. 第六約觀心辨本[&FFFF]#者. 如人學中道圓

觀觀於心原. 觀道純熟[&FFFF]#中亦現無有障□.

圓行圓說事理相應. 此是本[&FFFF]#俱高. 若內心

圓學而[&FFFF]#示偏邪. 是爲本高[&FFFF]#下. 若內心實

經數: 一七七七

經名: 維摩經玄疏卷第五

頁數: 五四七

上              欄

不學於圓觀而現無□之相. 此是本下[&FFFF]#高.

若本心止修入空而[&FFFF]#現破假之相. 卽是本

[&FFFF]#俱下. 卽用此約佛法學問坐禪一切行人

心行高下自行化他得失具作四句分別. 一

本[&FFFF]#俱高卽是實行之人. 二本高[&FFFF]#下是蜜

行人. 三本下[&FFFF]#高卽是貢高之人. 除爲佛法

利益衆生. 四本[&FFFF]#俱下亦是實行之人也. 第

七通經者. 但淨名本[&FFFF]#旣不可思議. 故能以

圓智之談斥偏空之道. 以無方之辨屈有量

之心. 皆顯本[&FFFF]#之事. 今明本[&FFFF]#通此經文者.

卽爲三意. 一通室外. 二通入室. 三通出室. 一

通室外者. 室外現長者之形. 寄四敎以顯本

[&FFFF]#. 或用三藏通敎本[&FFFF]#入空開化國王長者.

或用通別圓本[&FFFF]#之敎折挫十大弟子五百羅

漢. 或但用圓敎顯本彈訶[&FFFF]#三敎菩薩等. 二

通室內者. 室內託疾興敎. 示於病行同一切

衆生之實病. 衆生之疾雖有多塗. 論其正意

不出四種. 今以四種之[&FFFF]#病行同四種之實

病. 卽是現病行之[&FFFF]#爲問疾品也. 次下五品

皆從此品出. 若通問疾品下五品皆自通也.

三通出室者. 掌擎大衆來入菴羅. 示病愈之

相以衆生四種病因滅. 淨名權[&FFFF]#之病亦愈.

是則此經從始至末用本[&FFFF]#義往通玄義及文

意可見也. 第二次釋所說者. 淨名是能說之

人. 所說是不思議解脫之法. 故言所說. 他釋

淨名說於佛法不說自法. 若說自法則與佛

抗行道法. 今解. 祇淨名自說其身所證性淨

無垢方便三淨之法. 此法雖不可說. 以四悉

檀赴緣而說. 佛亦於不可說用四悉檀赴緣

中              欄

說此三淨之法. 淨名隨佛轉法輪亦說三淨

之法. 淨名說三淨之法. 卽是說佛三淨之法.

故此經云. 觀身實相觀佛亦然. 復次淨名說

自法. 非但卽是說佛法. 亦卽是說一切衆生

法也. 故下文云. 衆生賢聖彌勒一切法一如

無二如也. 華嚴經云. 心佛及衆生是三無差

別. 今但說淨名法. 卽是說佛法. 亦卽說衆

生法也. 如下文三十二菩薩各說其所得法

以明入不二法門. 例如五百比丘各說身因.

華嚴經善財入法界見善知識各說其所得法

門. 淨名說自法門. 卽是說於佛法. 卽是說衆

生法. 問曰. 淨名自說己法. 何得稱經. 答曰.

如大智論云. 若佛弟子化人諸天仙人所說

爲佛所印皆稱爲經. 此經佛爲寶積開宗辨

於佛國因果. 命諸弟子皆述往日爲大士所

訶. 佛默印之. 又入室論道. 掌擎大衆還菴羅

園被佛印定. 故稱爲經也

維摩經玄疏卷第四

維摩經玄疏卷第五

天台山修禪寺沙門智□撰

第一釋名前已開爲二重. 一釋此經別名已

竟. 二次釋通名. 第二正釋通名者. 卽是釋經

之一字也. 若依天竺語. 佛敎之首通標修多

羅. 或云修單羅或云修[&FFFF]#路. 例如此土楚夏

方言. 修多羅者旣是外國之語. 古今諸師解

釋有異. 或言無□或言有□. 今釋此義略爲

下              欄

五意. 第一明無□. 第二明有□. 第三通和有

□無□. 第四歷法解釋. 第五約觀心. 第一釋

修多羅言無□者. 但外國有多含之語. 卽是

修多羅名含五義. 豈可但用經字往□. 故開

善法師云. 經非正□. 但以經字代修多羅也.

至如此方. 周孔聖敎稱之爲經. 外國聖敎此

土宜用經字代也. 所言修多羅名含五義者.

一法本. 二微發. 三涌泉. 四繩墨. 五結□. 一

修多羅名含法本義者. 大聖知一切皆不可

說. 以四悉檀因緣而有言敎者. 若世界悉檀

說卽爲一切論本. 若爲人對治兩悉檀說卽爲

行本. 若第一義悉檀說卽爲理本. 故修多羅

含法本義也. 二明修多羅名含微發義者. 法

王用四悉檀起敎. 巧妙玄辭從微至著靡所

不詮. 是則文義漸顯開發初心. 初中後善圓

滿具足. 故修多羅含微發義也. 三明修多羅

含涌泉義者. 此從譬以明義. 如泉涌流滔滔

無竭. 佛用四悉檀說法. 文義無盡法流不絶.

津潤萌芽三草兩木一地所生皆得增長. 故

修多羅含涌泉義也. 四修多羅含繩墨義者.

亦是從譬以顯義. 如世繩墨能栽邪就正. 佛

用四悉檀說法. 裁愛論見論邪曲. 令發眞見

無漏正道. 故修多羅含繩墨義也. 五修多羅

含結□義者. 此亦從譬以顯義. 結□卽是縷

穿於華無有零落. 大覺世尊以四悉檀說法

詮諸法相. 赴緣皆無漏失. 又結□能嚴飾身

首. 如來言敎莊嚴行人. 一切敬愛. 故修多羅

含結□義也. 此土旣無含此五義之言. 故用

經字代也. 問曰. 修多羅多含五義. 同用悉檀

經數: 一七七七

經名: 維摩經玄疏卷第五

頁數: 五四八

上              欄

往釋有何五義之別耶. 答曰. 悉檀大意雖同.

五義之別未[&FFFF]#混濫也. 第二明修多羅有□

者. 有師言. 昔佛法初度. 胡漢之語未通. 故河

西群學謂無□也. 爾來經論度此. □譯胡漢

之語旣通修多羅定有□也. 但諸法師各異

傳聞. 言有□者又成非一. 今略出五□不同.

一有師云法本. 二有師云此□云契. 三有

師言此□言□. 四有師□云善語敎. 五有

師言此□云經. 一有師言修多羅此□云法

本者. 法本有三. 一爲論本. 二爲行本. 三爲

義本. 佛用四悉檀說法得爲此三本. 具如

前釋. 二有師言修多羅此□言契. 以契會

爲義. 世尊如法相解. 用四悉檀如法相說.

世界悉檀說法卽是契情. 爲人對治兩悉檀

說法卽是契行. 第一義悉檀說法卽契理

也. 三有師□言□者. 此是因譬顯義. 卽與

前結□義同也. 又言□以縫成爲能. 卽是悉

檀之說能成三乘行人三義也. 四有師□云

善語敎者. 大聖大慈心順理說法故言善語.

用悉檀赴機化物. 順情成行人入理. 故云善

語敎也. 五有師言經字卽是正□. 所以者何.

彼方極聖說敎名修多羅. 此土聖人所說名

之爲經. 以此類通卽正□也. 所言經者. 經由

爲義. 經由聖人心口故稱爲經. 悉檀致敎經

由如來心口故名經也. 又云. 前聖後聖[&FFFF]#不

經此悉檀所說之敎而得成道. 又云. 經者訓

法訓常. 法云可軌. 常則難可改變悉檀設敎.

此敎能成三利. 必定可軌. 故云訓法也. 悉檀

致敎若天若魔若梵若諸沙門及婆羅門乃至

中              欄

餘衆無能改易. 故云常也. 問曰. 有□旣五種

不同. 豈得類用三義解釋. 答曰. 述彼顯此. 彼

義旣申此意. 又顯有何過也. 第三和通無□

有□. 有□者問無者曰. 何故言外國有多含

之語此土無有多含之語. 此是經者法華明

六根淸淨. 何得悉知六塵十法界之理耶. 答

曰. 此是受持法華. 六千切德莊嚴行人六根

淸淨. 顯相似藏識之用. 則六塵一切法皆是

經也. 問曰. 一切法何得悉能詮理□是經耶.

答曰. 是事易明. 世間現見祇是一墨色點作

字. 詮一切法靡所不周. 香味觸等何得不然.

故此經云. 於食等者諸法亦等. 諸法等者於

食亦等. 故能以一食施一切. 大品經云. 諸法

等故般若波羅密等. 又云. 一切法趣色乃至

意法是趣不過色尙不可得. 云何當有趣非

趣如是遍歷一切法. 類可知也. 第五約觀心

明經者卽爲四意. 一類無□約觀心明經. 二

類有□約觀心明經. 三類和通有□無□約

觀心明經. 四類歷法約觀心明經. 一類無□

約觀心明經者. 何但修多羅無□名含五義.

衆生心含一切法. 亦不可的□. 所以者何. 若

離一切心數□何爲心耶. 今言觀心含五義

者. 一心含法本義. 提謂經云. 心是萬行之本

衆靈之源. 出入無亂往來無間. 統御一身以

立道根. 此是言說之本卽敎本也. 萬行之本

卽行本也. 以立道根卽理本也. 二約觀心含

微發義者. 細微之法[&FFFF]#若刹那. 因此相續成

一切法. 若觀此心發諸功德智慧. 亦從微至

著也. 三明約觀心含涌泉義者. 因觀心發功

下              欄

德智慧. 如涌泉無盡也. 故仁王經云. 能觀心

源得無量報. 四約觀心含結□義者. 心王穿

一切心數之法. 如縷穿華成□無零漏也. 觀

心穿一切法亦復如是. 若發定慧還嚴飾於

心也. 五明約觀心含繩墨義者. 觀心裁愛見

邪曲成八直正道也. 二類有□明觀心者. 若

將法約心則可□也. 還須對前五種□修多

羅. 一明觀心卽是法本者. 已如前引提謂經

之所明也. 二約觀心卽是契者. 觀心會理卽

是契也. 三明約觀心卽□義者. 觀心能成一

切道法. 如□成衣. 四明約觀心卽是善語. 方

字訓一字或二訓乃至多訓. 此卽是多含之義

正如經字. 欲作含五義解釋. 其意□然. 故知

無□之義非也. 又無□者問有□者曰. 若言

昔兩國之言未通故云無□. 今兩國之語旣.

通定有□者. 修多羅但是外國之一言. 今何

得□者不同五語各異. 若一□爲是. 餘四則

非. 孰是孰非. 若五□俱是. 彼一比五. 一不可

爲五. 五不可爲一. 此爲大妨. 若五語俱非. 定

知無□. 設更出異□皆不可用. 今謂若不得

佛法正意. 有□無□俱是執滯. 其得意者無

□有□皆可從也. 所以者何. 若知悉檀起敎

是一. 無□有□皆具三義. 含一切佛法. 執諍

旣息. 正義圓通此有何過. 故經云. 依義不依

語也. 雖然今解釋直用經字則無所不該. 又

無□有□幸得縱容. 所以者圖. 言無□者亦

用經字標題. 言有□者亦以經字標題. □不

見用法本契□善語敎標敎首也. 若存經字

是則有□無□兩情皆□. 卽是通和二家執

經數: 一七七七

經名: 維摩經玄疏卷第五

頁數: 五四九

上              欄

諍義也. 如舊解涅槃或言有□無□. 般若或

言有□無□. 若深解此意無所滯也. 第四歷

諸法明經者. 有師言有三種經. 一聲經. 二色

經. 三法經. 一明聲經者. 大覺世尊聲能詮理.

聞聲得理. 故聲卽是經. 故大品經云. 若從善

知識處聞般若也. 二明色經者. 墨色之字爲

經也. 墨色爲字能詮於理. 見色得理. 色卽是

經. 故大品經云. 若從經卷中聞般若也. 三法

爲經者. 法是法塵. 心與法合內心思惟修習

於法. 因法見理. 法卽是經. 故經云. 修我法者

證. 乃自知心無實. 行何用問. 爲問曰. 六塵何

意. 三塵是經. 香味觸三塵非經耶. 答曰. 此土

三根鈍故不能得香味觸之理. 故三塵不名

經也. 若他方佛土或以香爲佛事. 或以味爲

佛事. 或觸爲佛事. 此則三塵皆是經也. 如此

經文. 具出他方國土佛事不同. 則一切法皆

能詮理悉是經也. 問曰. 若言此土三根鈍故

三塵不得敎者. 經說覺觀是言語法. 觀心旣

是順理之覺觀. 卽是善語能轉所觀煩惱卽

名爲敎. 故此經云. 弟子衆塵勞隨意之所轉

也. 五明觀心卽是經者. 經由觀心得成聖也.

故般舟經云. 諸佛從心得解脫. 心者無垢名

淸淨. 五道鮮潔不受色. 有解此者成大道. 三

明類和通有□無□約觀心者. 如此觀心之

時. 卽知此心非可名目非不可名目. 亦不可

名目亦可名目. 類似有□無□. 若能通達無

滯□者. 則於觀心破一切法. 無所執著離諸

戱論. 無□自在也. 四明約觀心歷法悉是經

者. 一切萬法皆從心起. 若心卽是經. 卽諸法

中              欄

皆是經也. 故華嚴經云. 欲知如來心但觀衆

生心. 譬如一微塵中有三千大千世界經卷.

無人知者. 有人破此微塵卽見三千世界經

卷. 若破衆生一念無明心者. 則一切諸佛所

說之經皆顯現也. 若行人能用觀心尋讀心

經. 卽見佛性住大涅槃也. 於一切頓漸□密

不定諸經皆得明了. 所以者何. 觀心生滅. 見

一切三藏敎橫□分明. 觀心不生滅. 見一切

通敎橫□分明. 觀心假名. 見一切別敎橫□

分別. 觀心中道. 見一切圓敎橫□分明. 四敎

對諸經如前分別. (一名不可思議解脫)第二次釋名大段.

此卽是從法受名也. 今解略爲七意. 第一釋

不思議解脫名. 第二辨不思議解脫相. 第三

別解不思議解脫. 第四類通三法. 第五約敎

簡別. 第六約觀心明不思議解脫. 第七用人

法通經. 第一釋不思議解脫名者卽爲三意.

一出古今解釋不同. 二詳衆家解釋. 三正明

今家解釋. 一明古今諸師釋不思議解脫不

同者. 諸法師解釋乃多. 今略出七家不同. 一

者什法師云. 不思議解脫者三昧神通之名

也. 二生法師解云. 不思議解脫者[&FFFF]#測之用

也. 三肇法師解云. 不思議解脫者幽微難測

出二乘之境名不思議. 塵累所不能拘名爲

解脫也. 四關內舊解不思議解脫云. 六地斷

結與羅漢齊功. 七地侵除習氣. 八地習氣都

盡道觀雙流名不思議. 正習俱盡名爲解脫

也. 近代南土諸法師解不思議解脫. 終傍前

解釋雖復小異大意終自是同. 今不具述. 五

地論諸師解釋不思議解脫者. 通敎緣修用七

下              欄

識智照佛性眞理. 斷界內見思界外無明. 若

發眞解斷結. 則七識圓智蕭然累外名爲解

脫. 此是不眞宗明解脫非不思議解脫也. 若

眞宗八識眞修體顯離二障皆融無得無累名

不思議解脫也. 六眞諦三藏法師解不思議

解脫云. 解脫有二種. 一者不相離解脫. 二者

相離解脫. 若不相離解脫卽是法如如本有之

理未與惑離也. 所言相離解脫者. 得法如如

智斷心障與惑相離解脫. 此相離解脫卽是不

思議解脫也. 七三論師云. 若他明縛脫. 縛是

自縛. 脫是自脫. 卽是自性之縛脫. 此非假縛

脫. 不得是非縛非脫之縛脫. 此非不思議之

解脫也. 今明縛非自縛. 由脫說縛. 脫非自脫.

由縛說脫. 由脫說縛卽是假縛. 由縛說脫卽

是假說. 假縛非縛. 假脫非脫. 卽是非縛非脫.

畢竟淸淨. 而說縛脫者. 卽是假名不思議之

縛脫也. 不思議之縛卽是不思議之脫. 故言

不思議解脫也. 但彼假名方便之語轉側多

方. 豈可定述. 此略出初章耳. 二詳衆家者. 若

什師三昧神通爲不思議解脫者. 此祇是約

通敎禪定行行之用也. 二生師以不測之用

明不思議解脫者. 亦是通敎行行神用之[&FFFF]#

測也. 三肇師明幽微難測出二乘之境. 祇是

通敎慧行證理斷結位過二乘也. 四關內舊

解不思議解脫八地習氣都盡道觀雙流名不

思議解脫者. 亦是通敎慧行行行意也. 五地

論師明八識眞修體顯斷二障明不思議解脫

者. 正是別敎明義也. 若依地論地相明義. 卽

是別敎明不思議解脫. 就地實明義卽是圓

經數: 一七七七

經名: 維摩經玄疏卷第五

頁數: 五五○

上              欄

敎明不思議解脫也. 六眞諦三藏意同地論

別敎. 七三論師釋解脫. 雖作假名虛玄之語.

宗旨[&FFFF]#知所趣. 若如下自他硏□他性之滯.

次不可知中論觀法品所明由是通敎意. 四

諦品明卽有通別圓三敎意. 後兩品是三藏

敎意. 約此明義卽得有四敎四種解脫義也.

而天親多申別圓. 龍樹多申通圓. 兩家所申

解脫同異義推可知. 三正明一家釋不思議

解脫名者卽爲三意. 一通釋思議不思議解

脫名. 二正別釋不思議解脫. 三料簡. 一通釋

思議不思議解脫者. 對思議解脫明不思議

解脫. 若解思議之理而脫緣縛者. 名思議解

脫. 若解不思議之理而脫緣縛者. 名不思議

解脫. 思議解脫卽是離文字之解脫. 故身子

答天女云. 吾聞解脫無有言說. 若不思議解

脫卽是不離文字之解脫. 故天女云. 無離文

字說解脫相. 文字性離卽解脫也. 二正別釋

不思議解脫名者. 卽是不離文字之解脫也.

故天女云. 解脫之相不在內外兩間. 文字之

相亦不在內外兩間. 是故文字性離卽是解

脫. 解脫者卽諸法也. 今明不從自脫起故不

約自性以立名. 不從他脫起故不約他性以

立名. 解脫不從自他起故不約共性以立名.

解脫不從離自他無因緣起故不約無因緣性

以立名. 從因緣起立解脫名尙不可得. 何肉

無因緣起以立名. 解脫不依四邊起. 不依四

性義而立解脫名者. 卽是解脫之相不在內

外兩中間. 名字之相亦不在內外兩中間. 名

字相離卽是解脫也. 解脫者卽諸法也. 故知

中              欄

縛亦如是. 是則名字之縛脫. 卽是非縛非脫.

而有縛脫之名者. 卽是不思議之縛脫也. 不

思議縛卽是不思議之解脫也. 故此經云. □

怒癡性卽是解脫. 住此不思議解脫能種種

示現. 若離文字之解脫. 卽是斷煩惱入涅槃.

不離文字之解脫卽不斷煩惱而入涅槃. 名

爲不思議解脫也. 三料簡者. 問曰. 若不離文

字說解脫者. 淨名何故默然. 答曰. 欲印諸菩

薩聖說法卽是聖默然義也. 問曰. 通敎亦不

依四句立名. 卽是不思議解脫之名不. 答曰.

通敎但破三藏四句. 不破別敎四句. 故非不

思議也. 圓敎破別敎四句. 如上說眞修緣修

墮自他性也. 問曰. 若爾此經但破身子. 應非

不思議解脫耶. 答曰不然. 身子盡神力不能

去華. 天女訶云. 結習未盡華卽著身. 此卽破

於別惑明不思議解脫故非通敎也. 問曰. 何

意不斷煩惱而入涅槃方是不思議解脫. 答

曰. 須彌入芥. 小不障大大不□小. 故云不思

議耳. 今有煩惱結惑不障智慧涅槃. 智慧涅

槃不□煩惱結惑. 乃名不思議. 其無惑有智

而入涅槃稱不思議者今卽反難. 亦應無芥

子之小有須彌之大. 論不思議解. 問曰. 若不

斷而入是不思議者. 通敎亦說不斷而入涅

槃. 何故非不思議解脫. 答曰. 通敎不見惑相

名爲不斷. 而實是斷. 如明時實自無暗. 不同

有芥子之小不妨須彌之大也. 第二辨不思

議解脫相者. 還就思議解脫不思議解脫以

辨相. 若思議解脫卽是三藏敎通敎三乘人

所得二種涅槃陸身滅智解脫也. 若是不思

下              欄

議解脫卽是別圓兩敎菩薩諸佛所得大般涅

槃常寂卽是不思議之解脫也. 今分此二種解

脫之相不同略爲七意. 一者約理分別. 二者

約智分別. 三者約斷不斷分別. 四者約界內

外分別. 五者約有體無體分別. 六者約有用

無用分別. 七者約共思議不共思議分別. 一

明約理分別者. 若見思議之理而得解脫. 卽

是思議解脫. 若見不思議之理而得解脫者.

是不思議解脫也. 問曰. 理無有二. 云何分別

思議不思議之異耶. 答曰. 若是眞諦之理卽

是思議之理. 若是中道佛性之理卽是不思議

之理. 故此經云. 如我病者非眞非假. 衆生之

病亦不眞不假. 故知中道之理與眞諦有異.

眞諦名思議理者非如來藏也以中道之理名

不思議者卽是如來藏也. 無所積聚乃名爲

藏. 故名不思議理也. 二約智分別者. 若是生

滅之智所得解脫卽是思議解脫. 若是無生

滅智所得解脫卽是不思議解脫也. 問曰. 生

滅無生滅智云何分別. 答曰. 若觀眞諦之理

發於眞智卽生滅之智. 故此經淨名訶迦□

云. 無以生滅心說實相法. 若見中道之理發

智卽是無生滅智. 故大涅槃經云. 諸佛所師

所謂法也. 以法常故諸佛亦常. 諸佛亦常者

卽是無生寂照之常智也. 三約斷不斷分別

思議不思議解脫智者. 若斷煩惱得解脫卽

是思議之解脫. 故此經云. 佛爲增上慢人斷

□怒癡名爲解脫. 若不斷煩惱而得解脫卽

是不思議解脫. 故此經云. 不斷癡愛起於明

脫以五逆相而得解脫亦不縛不脫. 問曰. 若